cyanic-selkie/wikianc huggingface dataset:
সপ্তমী গৌড়া
সপ্তমী গৌড়া একজন ভারতীয় অভিনেত্রী যিনি কন্নড় ভাষার চলচ্চিত্রে কাজ করে থাকেন। ২০২০ সালের দুনিয়া সুরি পরিচালিত পপকর্ন মাংকি টাইগার চলচ্চিত্রের মাধ্যমে তিনি অভিনয়ে আত্মপ্রকাশ করেন। এরপর তিনি ২০২২ সালের ঋষব শেট্টি পরিচালিত ও অভিনীত কান্তারা চলচ্চিত্রে করেন, যেখান থেকে তিনি জনপ্রিয় লাভ করেন।
বহিঃসংযোগ
https://www.imdb.com/name/nm11354885/
গরীব (চলচ্চিত্র)
শিশু শিল্পী হিসাবে এই ছবিতে বেবী মীনা (মীনা কুমারী) ছিলেন।
ডোয়াইট ম্যাকনিল
ডোয়াইট জেমস ম্যাথু ম্যাকনিল (, Dwight McNeil; জন্ম: ২২ নভেম্বর ১৯৯৯; ডোয়াইট ম্যাকনিল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব বার্নলির হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৫–০৬ মৌসুমে, ইংরেজ ফুটবল ক্লাব ম্যানচেস্টার ইউনাইটেডের যুব পর্যায়ের হয়ে খেলার মাধ্যমে ম্যাকনিল ফুটবল জগতে প্রবেশ করেছেন এবং পরবর্তীকালে বার্নলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব বার্নলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৯ সালে, ম্যাকনিল ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ডোয়াইট জেমস ম্যাথু ম্যাকনিল ১৯৯৯ সালের ২২শে নভেম্বর তারিখে ইংল্যান্ডের রচডেলে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম ম্যাটি ম্যাকনিল, যিনি ফুটবল খেলোয়াড় ছিলেন এবং তার মাতার নাম ট্র্যাসি ম্যাকনিল। তার বেইলি ও চিয়ারা নামে দুইজন ছোট বোন রয়েছে।
আন্তর্জাতিক ফুটবল
ম্যাকনিল ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ২১শে মার্চ তারিখে তিনি পোল্যান্ড অনূর্ধ্ব-২০ দলের বিরুদ্ধে ম্যাচে ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। তিনি ২০১৯ সালের ১১ই জুন তারিখে এক প্রীতি ম্যাচে গুয়াতেমালা অনূর্ধ্ব-২৩ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
আঁচরার
আঁচরার (বৈজ্ঞানিক নাম: Graphium macareus(Godart)) এক প্রজাতির বড় আকারের প্রজাপতি, যার শরীর ও ডানা মূখ্যত কালচে খয়রি বর্নের উপর সাদা ডোরা। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য। দক্ষিণ-পূর্ব এশিয়ায় পাওয়া যাওয়া প্রজাপতির একটি অপেক্ষাকৃত সাধারণ এবং বিপন্ন নয় এমন প্রজাতি। এটি আসাম এবং সিকিম সহ ভারতের কিছু অংশেও পাওয়া যায়।
আকার
আঁচরার এর প্রসারিত অবস্থায় ডানার আকার ৮০-১০০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত বড় আঁচরার এর উপপ্রজাতি হল-
বিস্তার
এই প্রজাতিকে ভারত এর পশ্চিমবঙ্গ, সিকিম, আসাম, অরুনাচল্প্রদেশ এবং উত্তর-পূর্ব ভারত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারই লেজহীন। ডানার উপরিতল কালচে বাদামী এবং ফ্যাকাশে সাদা অথবা সবজে সাদা দাগ-ছোপ এবং বন্ধনী দ্বারা চিত্রিত। বড় আঁচরার এর সাথে ভীষন ভাবে সাদৃশ্যসম্পন্ন।
সামনের ডানাএর উপরিপৃষ্ঠে সেল এ ৩টি লম্বা ডোরা, সেল এর শীর্ষভাগে ২টি ছোপ এবং সেল এর শেষ প্রান্তের বাইরে ৪টি ছোপ দেখা যায়। ডিসকাল অংশে সারিবদ্ধ লম্বা দোরা বিন্যাস লক্ষনীয় এবং ডোরাগুলি ডানার উপরের দিকে দৈর্ঘ্যের ক্রমশ ছোট হয়েছে। উক্ত ডিসকাল দোরাগুলি বহিঃপ্রান্তে সামান্য খাঁজকাটা। ডিসকাল ডোরাগুলির বাইরের প্রান্তে একই সরলরৈখিক অবস্থানে থাকা সাব-টার্মিনাল ছোপগুলি একটি সম্পূর্ন সারি সৃষ্টি করেছে। সেল এর অন্তর্গত ডানার গোড়ার ডোরাটি ৩টি ছোপে বিভক্ত।
পিছনের ডানা এর উপরিপৃষ্ঠের সেল সাদা, প্রায় সর্বদাই একটি কালো দাগ যুক্ত ৪নং শিরা বরাবর। ডিসকাল ডরাগুলি সামনের ডানা অপেক্ষা অনেক কম দৈর্ঘ্যের। সাব-টার্মিনাল ছোপের সারিতে ১ থেকে ৪ নং শিরামধ্যে অবস্থিত ছোপগুলি অর্ধচন্দ্রাকৃতি।
ডানার নিম্নতল বাদামী এবং দাগ-ছোপ উপরিতলেরই অনুরূপ তবে নিম্নতলের দাগ-ছোপ হালকা এবং কম সুস্পষ্ট ভাবে প্রতীয়মান। পিছনের ডানার সাব-টার্মিনাল ছোপগুলি সবই অর্ধচন্দ্রাকৃতি। স্ত্রী-প্রকার পুরুষ অপেক্ষা আকারে বড় এবং বেশী কালচে।
আসামএ প্রাপ্ত নমুনাগুলিতে স্ত্রী প্রকার অপেক্ষাকৃত বেশী কালচে, সেল এবং ডিসকাল অংশের ডোরাগুলি অপেক্ষাকৃত ফ্যাকাশে, সামনের ডানা অনেকটা ছোট এবং পিছনের ডানার ডরাগুলি সংখ্যায় কম।
আচরণ
ধীরগতির উড়ান সম্পন্ন এই প্রজাতি শীতলকুচি প্রজাতিকে ডানার দাগ-ছপ ও উড়ান উভয় দিক দিয়েই নকল করে। এদের পুরুষ প্রকার দলবদ্ধ ভাবে অন্যান্য সোয়ালোটেল প্রজাপতি এবং zebra প্রজাতিদের সাথে ভিজে ছোপ, ভিজে বালি এবং পাথরে মাড-পাডল করে, তবে স্ত্রী প্রকার অপেক্ষাকৃত একাকী এবং অনেক সময় একা একা জঙ্গলে ফুলের উপর অবস্থান করতে দেখা যায়। স্ত্রী প্রকার Danaid দের মত ডানা বন্ধ অবস্থায় বসে থাকে। জঙ্গল পরিবেশে পাহাড়ী নদী অথবা ঝর্নার কিনারায় পাহাড়ের পাদদেশ থেকে ১৮০০ মিটার উচ্চতা অবধি প্রধানত এপ্রিল এবং মে মাসে এদের বিচরন লক্ষ্য করা যায়।
মহেশখালী দ্বীপ
থাম্ব|মহেশখালী দ্বীপের একটি সড়ক। মহেশখালী দ্বীপ বাংলাদেশের পার্বত্য চট্টগ্রাম অঞ্চলের একটি দ্বীপ। মহেশখালী বাংলাদেশের একমাত্র পার্বত্য দ্বীপ। এটি চারটি দ্বীপ নিয়ে গঠিত মহেশখালী উপজেলার বৃহত্তর দ্বীপ, বাকি তিনটি দ্বীপ হল সোনাদিয়া, মাতারবাড়ী ও ধলঘাটা। বর্তমানে দ্বীপের জনতা বাজার নামক স্থানে মহেশখালী সেতু নির্মিত হওয়ায় মূল ভূ-খণ্ডের সাথে সরাসরি সড়ক যোগাযোগ আছে।
ইতিহাস
অধ্যাপক ড. সুনীতি ভূষণ কানুনগোর মতে, ১৫৫৯ খ্রিস্টাব্দের প্রচণ্ড ঘূর্ণিঝড় ও জলোচ্ছ্বাসে মূল ভূ-খন্ড থেকে বিচ্ছিন্ন হয়ে এই দ্বীপের সৃষ্টি হয়। একজন পর্তুগীজ ভ্রমণকারী আরাকান অঞ্চলে এই প্রলয়ংকরী ঘূর্ণিঝড়ের বিবরণ লিপিবদ্ধ করে গেছেন। দ্বীপের পূর্ব প্রান্ত দিয়ে উত্তর দক্ষিণমুখী পাহাড় এবং তার পাদদেশে প্রবাহিত চ্যানেল থাকার কারণে অনুমিত হয় যে, দ্বীপটি একসময় মূল ভূ-খন্ডের সাথে যুক্ত ছিলো।
দ্বীপের অর্থনীতি
দ্বীপটি লবণ ও পান ব্যবসার প্রধান কেন্দ্র। পান, মাছ, শুঁটকী, চিংড়ি, লবণ এবং মুক্তার উৎপাদন এই উপজেলাটিকে দিয়েছে আলাদা পরিচিতি। বাংলাদেশের গ্যাস সংকট হ্রাস করতে এই দ্বীপে দুটি এলএনজি টার্মিনাল এফএসআরইউ এবং গ্যাস পাইপলাইন তৈরি করার পরিকল্পনা করছে সরকার।
খোকসা পৌরসভা
খোকসা পৌরসভা বাংলাদেশের খুলনা বিভাগের কুষ্টিয়া জেলার খোকসা উপজেলার অন্তর্গত 'গ' শ্রেণির একটি পৌরসভা।
অবস্থান ও সীমানা
উত্তরে শোমসপুর আবু তালেব ডিগ্রী কলেজ, দক্ষিণে সিরাজপুর হাওড় ব্রীজ, পূর্বে মালিগ্রাম পূর্বপাড়া, পশ্চিমে হিলালপুর খাল, মোড়াগাছা।
প্রশাসনিক এলাকা
ওয়ার্ডঃ ০৯ টি
মৌজাঃ ০৮ টি
আয়তন ও জনসংখ্যা
মোট আয়তনঃ ১২.৩৮ বর্গ কি.মি.
মোট জনসংখ্যাঃ ২৩,৬৬৪ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ তারিকুল ইসলাম তারিক
জেসি লিঙ্গার্ড
জেসি এলিস লিঙ্গার্ড (Jesse Lingard, ; জন্ম: ১৫ ডিসেম্বর ১৯৯২; জেসি লিঙ্গার্ড নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
ইংরেজ ফুটবল ক্লাব ফ্লেচার মস রেঞ্জার্সের যুব পর্যায়ের হয়ে খেলার মাধ্যমে লিঙ্গার্ড ফুটবল জগতে প্রবেশ করেছেন এবং পরবর্তীকালে পেনকেথ ইউনাইটেড এবং ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ইংরেজ ক্লাব ম্যানচেস্টার ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ম্যানচেস্টার ইউনাইটেডের সাথে চুক্তিবদ্ধ থাকাকালীন তিনি ইংরেজ ক্লাব লেস্টার সিটি, বার্মিংহ্যাম সিটি, ব্রাইটন অ্যান্ড হোভ আলবিয়ন, ডার্বি কাউন্টি এবং ওয়েস্ট হ্যাম ইউনাইটেডের হয়ে ধারে খেলেছেন।
২০০৮ সালে, লিঙ্গার্ড ইংল্যান্ড অনূর্ধ্ব-১৭ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০১৬ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২৯ ম্যাচে ৪টি গোল করেছেন। তিনি ইংল্যান্ডের হয়ে ২০১৮ ফিফা বিশ্বকাপে অংশগ্রহণ করেছেন, যেখানে তিনি গ্যারেথ সাউথগেটের অধীনে ফিফা বিশ্বকাপের চতুর্থ স্থান অধিকার করেছেন।
ব্যক্তিগতভাবে, লিঙ্গার্ড বেশ কিছু পুরস্কার জয়লাভ করেছেন, যার মধ্যে ২০২১ সালের এপ্রিল মাসে প্রিমিয়ার লিগের মাসের সেরা খেলোয়াড় এবং গোলের পুরস্কার অন্যতম। দলগতভাবে, লিঙ্গার্ড এপর্যন্ত ৫টি শিরোপা জয়লাভ করেছেন, যার সবগুলো ম্যানচেস্টার ইউনাইটেডের হয়ে হয়ে জয়লাভ করেছেন।
প্রারম্ভিক জীবন
জেসি এলিস লিঙ্গার্ড ১৯৯২ সালের ১৫ই ডিসেম্বর তারিখে ইংল্যান্ডের ওয়ারিংটনে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি উইলিয়াম বিমন্ট কমিউনিটি হাই স্কুলে পড়াশুনা করেছেন। তার চাচাতো বোন গ্যাব্রিয়েল জর্জও একজন পেশাদার ফুটবল খেলোয়াড়।
আন্তর্জাতিক ফুটবল
লিঙ্গার্ড ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ড অনূর্ধ্ব-২১ দলের হয়ে তিনি ২০১৫ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, যেখানে তার দল গ্রুপ পর্ব শেষে মাত্র ৩ পয়েন্ট নিয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে ১টি গোল করেছিলেন। ইংল্যান্ডের বয়সভিত্তিক দলের হয়ে তিনি ১৪ ম্যাচে অংশগ্রহণ করে ২টি গোল করেছেন। তিনি ২০১৫ সালের ৩০শে মার্চ অনুষ্ঠিত প্রীতি ম্যাচে জার্মানি অনূর্ধ্ব-২১ দলের বিরুদ্ধে ইংল্যান্ডের বয়সভিত্তিক দলের হয়ে প্রথমবারের মতো গোল করেছেন।
২০১৬ সালের ৮ই অক্টোবর তারিখে, মাত্র ২৩ বছর ৯ মাস ২৩ দিন বয়সে, ডান পায়ে ফুটবল খেলায় পারদর্শী লিঙ্গার্ড মাল্টার বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচে তিনি ১১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে লিঙ্গার্ড সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৮ মাস ১৫ দিন পর, ইংল্যান্ডের জার্সি গায়ে প্রথম গোলটি করেছেন; ২০১৮ সালের ২৩শে মার্চ তারিখে, নেদারল্যান্ডসের বিরুদ্ধে ম্যাচে ইংল্যান্ডের হয়ে জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
লিঙ্গার্ড রাশিয়ায় অনুষ্ঠিত ২০১৮ ফিফা বিশ্বকাপের জন্য গ্যারেথ সাউথগেটের অধীনে ঘোষিত ইংল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেয়েছিলেন। ১৮ই জুন তারিখে, তিনি তিউনিসিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।   ছয় দিন পর, পানামার বিরুদ্ধে ম্যাচের ৩৬তম মিনিটে রাহিম স্টার্লিংয়ের অ্যাসিস্ট হতে ডান পা দিয়ে তিনি ফিফা বিশ্বকাপে তার প্রথম গোলটি করেছেন।   এই আসরের তৃতীয় স্থান নির্ধারণী ইংল্যান্ড বেলজিয়ামের কাছে ২–০ গোলের ব্যবধানে পরাজিত হয়ে চতুর্থ স্থান অর্জন করেছিল। যেখানে তিনি ৬ ম্যাচে ১টি গোল করেছেন।
ইবনে হিব্বান
আবু হাতিম মুহাম্মদ ইবনে ফয়সাল আল-তামিমি আল-দারিমি আল-বুস্তি (মৃত্যুঃ ৯৬৫ খ্রিষ্টাব্দ) একজন বিখ্যাত মুসলিম পণ্ডিত, মুহাদ্দিস, ইতিহাসবেত্তা এবং বহুগ্রন্থের লেখক ছিলেন। তিনি “খোরাসানের শাইখ” নামে পরিচিত।
জন্ম ও শিক্ষাজীবন
ইবনে হিব্বান ৮৮৩ খ্রিষ্টাব্দে আফগানিস্তানের সিস্তানে জন্মগ্রহণ করেন। তিনি তৎকালীন কালের বিখ্যাত বিজ্ঞানীদের কাছে জ্ঞান অর্জন করেন। তার শিক্ষকদের মধ্যে উল্লেখযোগ্য কয়েকজন হলেনঃ আল-নাসাই’, আল-হাসান ইবনে সুফিয়ান, আবু ইয়ালা আল-মসুলি, হুসায়েন ইবনে ইদ্রিস আল-হারাভি, আবু খলিফা আল-জামহি, ইমরান ইবনে মুসা ইবন মাদঝাশি, আহমাদ ইবনে হাসান আল-সুফি, জাফর ইবনে আহমাদ আল-দিমাশকি, ইবনে খুজাইমাহ প্রমুখ। তার ছাত্রদের মধ্যে মুহাম্মদ ইবনে মানদা, আবু আব্দুল্লাহ আল-হাকিম অন্যতম।
কর্মজীবন
তিনি সমরকন্দ-এর কাজি হিসেবে দায়িত্ব পালন করেছেন। তিনি ফিকাহ, হাদিস, বিজ্ঞানের মধ্যে জ্যোতির্বিজ্ঞান, চিকিৎসাবিজ্ঞান-সহ বহু বিদ্যার বিশেষজ্ঞ ছিলেন।
=== লিখিত বইসমূহ ===
ভানুয়াতুর ইতিহাস
ভানুয়াতুর ইতিহাসের শুরুটা অনেকটাই অস্পষ্ট। প্রত্নতাত্ত্বিক নিদর্শনগুলো পরীক্ষা করে ধারণা করা হয়, অস্ট্রোনেশীয় ভাষাভাষীরা প্রায় ৩,৩০০ বছর আগে ভানুয়াতু দ্বীপে আগমন করে। দ্বীপে কুমোরের ব্যবহার্য জিনিস পাওয়া গেছে, যা ১৩০০ খ্রিস্টপূর্বের বলে শনাক্ত করা হয়েছে। ভানুয়াতুর প্রাক- ইউরোপীয় যুগের ইতিহাস সম্পর্কে কিংবদন্তি ও মৌখিক ইতিহাস থেকে সামান্যই জানা যায়। রয় মাতা ছিলেন প্রাক-ইউরোপীয় যুগের একজন উল্লেখযোগ্য রাজা, যিনি একাধিক গোত্রকে ঐক্যবদ্ধ করায় সাফল্য প্রদর্শন করেন।
ইউরোপীয় যোগাযোগ
১৬০৬ সালে পর্তুগিজ অভিযাত্রী পেদ্রো ফার্নান্দেজ ডি কুয়েরোস প্রথম ইউরোপীয় হিসেবে ভানুয়াতুতে পৌঁছান। তিনি একে " লা অস্ট্রিলিয়া দেল এসপিরিতু সান্তু", বা "পবিত্র আত্মার দক্ষিণ ভূমি" নামকরণ করেন। তাঁর ধারণা ছিল, তিনি অস্ট্রেলিয়ায় এসে পৌঁছেছেন। দ্বীপটির উত্তরাংশে স্পেনীয়রা ক্ষণস্থায়ী বসতি স্থাপন করে। "এসপিরিতু সান্তু" নামটি এখনো রয়ে গেছে।
১৭৬৮ সালের পূর্বে ইউরোপীয়রা আর এ দ্বীপে পা রাখেনি। ঐ বছর লুই আঁতোয়ান দি বুগেনভিল এ দ্বীপটি পরিদর্শন করেন এবং এর নাম দেন "দ্য গ্রেট সাইক্লাদেস"। ১৭৭৪ সালে ক্যাপ্টেন কুক এর নাম দেন "দ্য গ্রেট হেবরিদেস"।
ভানুয়াতুর প্রাপ্তবয়স্ক পুরুষদের প্রায় অর্ধেককে ধরে নিয়ে বিভিন্ন স্থানে দাস হিসেবে খাটানো হয়। ধারণা করা হয়, ভানুয়াতুর বর্তমান জনসংখ্যা এর প্রাক-ইউরোপীয় যুগের জনসংখ্যার চেয়ে অনেক কম।
এ সময়েই রোমান ক্যাথলিক ও প্রোটেস্টান্ট মিশনারিরা এ দ্বীপে এসে পৌঁছান। ১৮৪৮ সালে আনেইটাম দ্বীপে স্কট-কানাডীয় মিশনারি জন গেড্ডি এসে পৌঁছান। গেড্ডি তার সমগ্র জীবন ভানুয়াতুর স্থানীয় বাসিন্দাদের খ্রিস্টধর্মে দীক্ষিত করায় অতিবাহিত করেন। জন গিবসন প্যাটন গেড্ডির মতই ভানুয়াতুর প্রতি আরেকজন নিবেদিতপ্রাণ ধর্মযাজক ছিলেন।
তুলা আবাদের জন্য অনেক অভিবাসীই ভূমি অনুসন্ধান করতে থাকে। অনুসন্ধান করতে করতেই তারা ভানুয়াতু দ্বীপে এসে পৌঁছায়। তুলার দামের পতন ঘটলে তারা কফি,কোকো, কলা প্রভৃতি চাষে আগ্রহী হয়। অস্ট্রেলিয়ার ব্রিটিশ প্রজারা এই ফসল আবাদকারীদের মধ্যে সংখ্যাগরিষ্ঠ ছিলেন। কিন্তু ১৮৮২ সালে নিউ ক্যালিডোনিয়া কোম্পানি প্রতিষ্ঠার ফলে ফ্রেঞ্চদের ব্যবসায়িক অবস্থান শক্তিশালী হতে শুরু করে।
ফ্রান্সভিল
১৮৭৮ সালে ইফাতে দ্বীপে ফ্রান্সভিল স্থানীয় প্রশাসন প্রতিষ্ঠিত হয়। ১৮৭৮ সালে ব্রিটেন ও ফ্রান্স নিউ হেব্রিদেসকে নিরপেক্ষ এলাকা ঘোষণা করে। কিন্তু দ্রুতই তাদের মধ্যে অসন্তোষ দেখা দেয়। ফ্রেঞ্চ আইন অনুসারে  উপযুক্ত কর্তৃপক্ষের স্বীকৃতি বিবাহকে বৈধতা দান করবে। কিন্তু ফ্রেঞ্চ কর্তৃপক্ষ নিউ ক্যালিডোনিয়ায় অবস্থান করায় ভানুয়াতুর ফ্রেঞ্চদের অসুবিধার সৃষ্টি হয়। আবার, ব্রিটিশ যাজকদের সদর দপ্তর ফিজিতে অবস্থিত হওয়ায় ব্রিটিশদের বিবাহ নিবন্ধনেও জটিলতার সৃষ্টি হয়। এমতাবস্থায় ১৮৮৯ সালের ৯ অক্টোবর ফ্রান্সভিল নিজেকে স্বাধীন ঘোষণা করে। এর প্রথম রাষ্ট্রপতি ছিলেন  ফার্দিনান্দ শেভিল্যান্ড। ফ্রান্সভিল বিশ্বের প্রথম রাষ্ট্র যা জাতি-ধর্ম-বর্ণ নির্বিশেষে সবাইকে ভোটাধিকার প্রদান করে। তবে ভোট দিতে পারলেও কৃষ্ণাঙ্গরা নির্বাচনে প্রতিদ্বন্দ্বিতা করতে পারত না। আর ডি পোল্ক আমেরিকায় জন্মগ্রহণকারী ফ্রান্সভিলের প্রথম রাষ্ট্রপতি ছিলেন।
কন্ডোমিনিয়াম
ফ্রেঞ্চ ও ব্রিটিশদের স্বার্থের সংঘাত দেখা দিলে উভয় শক্তিই দ্বীপটি সম্পূর্ণভাবে দখল করার চেষ্টা করে। অবশেষে ১৮৮৭ সালে তারা একটি সম্মেলনেরর মাধ্যমে যৌথ নৌ কমিশন গঠন করে। নৌ কমিশনের উদ্দেশ্য ছিল ব্রিটিশ ও ফ্রেঞ্চ নাগরিকদের স্বার্থ রক্ষা করা, তবে অভ্যন্তরীণ বিষয়ে হস্তক্ষেপ হতে বিরত থাকা।
তবে যথাযথ সমন্বয়হীনতার অভাবে একে অনেকেই প্যান্ডেমোনিয়াম (বিশৃঙ্খলা) নামে অভিহিত করেন। তুলা ব্যবসায়ীরা ভানুয়াতুর নিরীহ মানুষদের কঠোরভাবে নিষ্পেষণ করত এবং তাদের জুয়ার ঘুঁটি হিসেবে ব্যবহার করে। জোসেলিন হারেউড ও মিশেল বেনেট "ভানুয়াতু"(১৯২০) গ্রন্থে এর মর্মন্তুদ বিবরণ প্রদান করেছেন। বন্দুকযুদ্ধ, জনসমক্ষে "শিরশ্ছেদ"সহ অনেক প্রকার কুপ্রথা তখনকার ভানুয়াতুতে প্রচলিত ছিল।
১৯২১ সালে ফ্রেঞ্চরা টোনকিন উপসাগর থেকে আনামিজ শ্রমিকদের ভানুয়াতু এসে কাজ করার অনুমতি দেয়। ১৯৪৭ সালে আনামিজ শ্রমিকদের মধ্যে অস্থিতিশীল সম্পর্কের সূত্রপাত হলে তাদের বদলে জাভানিজদের নিয়োগ দেওয়ার চিন্তা-ভাবনা চলে। তবে ১৯৫০ সালে ফ্রেঞ্চরা পুনরায় আনামিজদের আগমন এবং অধিকৃত ভূখণ্ডে বসবাসের অনুমতি দেয়, কেননা বন্য জীবনযাপনকারী স্থানীয়দের প্রতি তারা ভরসা করতে পারছিল না।
১৯৪০ সালের দিকে ভানুয়াতুর স্থানীয় বাসিন্দাদের প্রভাব ক্রমশ বৃদ্ধি পায়। দ্বিতীয় বিশ্বযুদ্ধে আমেরিকান সেনাবাহিনীতে "ভানুয়াতু লেবার কর্পস" নামে আমেরিকান ব্যাটালিয়নের শ্রম দপ্তরে নতুন বিভাগ খোলা হয়। ১০,০০০ নি-ভানুয়াতু (ভানুয়াতুর স্থানীয় বাসিন্দা) সেখানে অংশগ্রহণ করে। এর পরে স্বাধীনতাবাদী জন ফ্রাম আন্দোলন সূচিত হয়।
উপনিবেশবাদের অবসান
নি-ভানুয়াতু প্রথা অনুযায়ী জমির বর্তমান ভোগদখলকারীদের কাছ থেকে উত্তরাধিকারসূত্রে পরবর্তী প্রজন্মে সম্পত্তির স্থানান্তর ঘটে। নারকেল উৎপাদনের জন্য ইউরোপীয় ভূমির অনেকটাই পরিষ্কার হয়ে গিয়েছিল। তারা আরো ভূমি পরিষ্কার করতে শুরু করলে জিমি স্টিভেনস এর নেতৃত্বে সান্তো ও মাকুলায় বিক্ষোভ হয়, যা নাগরিয়েমেল আন্দোলন নামে পরিচিত।
নিউ হেবরিদেসকে ষাটের দশকে ব্রিটিশরা স্বাধীনতা দিতে চাইলে ফ্রেঞ্চরা এর বিরোধিতা করে। তাদের আশঙ্কা ছিল খনিজসমৃদ্ধ নিউ ক্যালিডোনিয়া অঞ্চলেও স্বাধীনতাকামী আবেগ তীব্র হয়ে ওঠবে।
১৯৭০ সালে নিউ হেব্রিদেস ন্যাশনাল পার্টি নামে একটি রাজনৈতিক দল গঠিত হয়, ১৯৭৪ সালে যার পুনঃনামকরণ হয় "ভানুয়াকু পার্টি। দলটি স্বাধীনতার জন্য ব্যাপক আন্দোলন করে। ১৯৭৫ সালে একটি প্রতিনিধি পরিষদ গঠিত হয়,কিন্তু এর সদস্যরা জাতীয়তাবাদী আন্দোলনে শরীক হলে ১৯৭৭ সালে এটি ভেঙে দেওয়া হয়। ১৯৭৯ সালে বিদেশি ব্যবসায়ী ও ভূমিমালিকদের কাছ থেকে সম্পত্তি অধিগ্রহণ করে তাদের ক্ষতিপূরণ দেওয়া হয় এবং পূর্ণ স্বাধীনতার তারিখ নির্ধারিত হয়। সার্বিক ঘটনাপ্রবাহে ফ্রান্স খুবই অসন্তুষ্ট হয়েছিল।
নারকেল যুদ্ধ
১৯৮০ সালের ৮ জুন নিউ হেব্রিদেস সরকার ব্রিটেন ও ফ্রান্সকে সৈন্য প্রেরণ করার অনুরোধ করে। ব্রিটিশরা সৈন্য পাঠাতে চাইলে ফ্রেঞ্চরা তাতে মানা করে; আবার তারা নিজেরাও স্টিভেনসকে আটকানোর পদক্ষেপ নেয়নি। এহেন পরিস্থিতিতে সরকার পাপুয়া নিউগিনির সরকারের সাথে যোগাযোগ করে তাদের সৈন্য পাঠানোর অনুরোধ করে।
অতঃপর পাপুয়া নিউগিনির সেনাবাহিনী এসপিরিতু সান্তুতে এসে পৌঁছালে যুদ্ধ খুব দ্রুত শেষ হয়। স্টিভেনসের সমর্থকদের কাছে তীর,ধনুক, ইট,পাথর ছাড়া কিছুই ছিল না। ১৯৮০ এর আগস্টে স্টিভেনসের ছেলেকে বহনকারী একটি গাড়ির উপর পাপুয়ান সৈন্যরা গুলিবর্ষণ করলে তিনি ঘটনাস্থলে মারা যান। এর পরেই স্টিভেনস আত্মসমর্পণ করেন।
১৯৯১ সালে স্টিভেনস ১৪ বছরের কারাদণ্ডে দণ্ডিত হন। তখনই এ ঘটনার সাথে ফ্রেঞ্চ ও ফিনিক্স ফাউন্ডেশনের সংশ্লিষ্টতা জনসমক্ষে আসে।
স্বাধীন ভানুয়াতু
৩০ জুলাই ১৯৮০ সালে ভানুয়াতু স্বাধীন হয়।
শুধুমাত্র ভূমির তত্ত্বাবধায়ক এবং সরকারই ভূমির মালিক হতে পারেন;বিদেশিরা শুধু ভূমি ৭৫ বছরের জন্য ইজারা নিতে পারবেন।
ভানুয়াতু মোটামুটি স্থিতিশীল একটি রাষ্ট্র। ১৯৯৬ সালে ভানুয়াতু মোবাইল ফোর্স নামক একটি আধাসামরিক বাহিনী বেতন নিয়ে বিবাদের ফলে ক্ষমতা দখলের চেষ্টা করে। ম্যাক্সিম কার্লোট কোলম্যানের সরকারে দুর্নীতির প্রচুর অভিযোগ পাওয়া যায়। ১৯৯৭ থেকে ২০১৬ সাল অবধি অনেকগুলো নির্বাচন অনুষ্ঠিত হয়েছে।
দ্বিতীয় বিশ্বযুদ্ধে সিলন
দ্বিতীয় বিশ্বযুদ্ধ শুরু হওয়ার পর, সিলনের ব্রিটিশ উপনিবেশে (আধুনিক শ্রীলঙ্কা), স্যার ডন ব্যারন জয়তিলকের সরকার,মহামান্য ব্রিটিশ রাজ ও তাঁর সরকারকে নিরবচ্ছিন্ন সহযোগিতা প্রদানের আশ্বাস দিয়েছিলেন। থাম্ব|যুদ্ধের সময় সিলনের কলম্বো রেসকোর্স থেকে একটি [[রয়্যাল এয়ার ফোর্স|আরএএফ ব্রিস্টল ব্লেনহাইম বম্বার প্লেন উড্ডয়নরত।]]
যুদ্ধের প্রস্তুতি
১৭৯৬ সাল থেকেই এই দ্বীপের উপকূল অঞ্চল ব্রিটিশরা দখল করে রেখেছিল, কিন্তু ১৯১৭ সালের পর এই কলোনিতে ব্রিটিশ সৈন্যের কোনো নিয়মিত গ্যারিসন ছিল না। এসময় সিলন ডিফেন্স ফোর্স এবং সিলন নৌ স্বেচ্ছাসেবী বাহিনী গঠন ও সম্প্রসারণ করা হয়েছিলো। রয়্যাল নেভি ত্রিনকোমালিতে তাদের নৌ স্থাপণার রক্ষণাবেক্ষণ করতো এবং যুদ্ধের অনেক আগেই রয়্যাল এয়ার ফোর্স(আরএএফ) ত্রিনকোমালির চায়না বে তে একটি বিমানঘাঁটি স্থাপণ করেছিলো।
সিঙ্গাপুরের পতনের পর রয়্যাল নেভির পূর্ব ভারতীয় ঘাঁটি প্রথমে কলম্বো ও পরে ত্রিনকোমালিতে স্থানান্তরিত হয়েছিলো। অ্যাডমিরাল স্যার জিওফ্রে লেটন ও এয়ার ভাইস মার্শাল জন ডি'আলবিয়াক যথাক্রমে সিলনের কমান্ডার-ইন-চিফ ও কমান্ডিং এয়ার অফিসার নিযুক্ত হন। অ্যাডমিরাল স্যার জেমস সমারভিল, ব্রিটিশ ইস্টার্ণ ফ্লিটের কমান্ডার নিযুক্ত হন।
স্থল প্রতিরক্ষার অংশ হিসবে চারটি উপকূলীয় ব্যাটারি কলম্বোয় এবং পাঁচটি ত্রিনকোমালিতে যুদ্ধের ঠিক আগেই স্থাপিত হয়েছিল। ১৯৪১ সালে কলম্বোর কাছেই রাতমালানা বিমানবন্দর দখল করে কান্দাওয়ালাতে স্টেশন হেডকোয়ার্টার স্থাপণের মাধ্যমে আরএএফ বিমান প্রতিরক্ষাব্যবস্থা সম্প্রসারণ করছিলো। খুব দ্রুতই গালের নিকট কোজ্ঞালাতে আরেকটি বিমানঘাঁটি স্থাপিত হয়েছিলো, এছাড়া সমগ্র দেশজুড়েই অস্থায়ী বিমানঘাঁটি স্থাপিত হয়েছিলো, যার মধ্যে বৃহত্তম ছিলো কলম্বো রেসকোর্স বিমানঘাঁটি। বেশ কয়েকটি আরএএফ স্কোয়াড্রন সিলনে পাঠানো হয়েছিলো। পুরো যুদ্ধের সময়কালীন কিছু কমনওয়েলথ ইউনিটও সিলনে অবস্থান করছিলো।
সিলনের স্বেচ্ছাসৈনিকগণ
অন্যান্য ব্রিটিশ উপনিবেশের মত সিলনে কন্সক্রিপশন (বাধ্যতামূলকভাবে সৈন্যদলে নিয়োগ) বাস্তবায়ন করা হয়েছিলো না। তবুও, সিলনবাসীকে স্বেচ্ছাসেবক হতে উৎসাহ প্রদান করা হতো। যুদ্ধকালীন সময়ে অনেকেই স্বেচ্ছাসৈনিক হিসেবে যোগ দেয়। এদের অধিকাংশই সিলন ডিফেন্স ফোর্সে যোগ দেয়, যা একটি রিজার্ভ ইউনিট থেকে ১০ টি পদাতিক ব্যাটালিয়ন, ৩ টি আর্টিলারি রেজিমেন্ট এবং সহকারী ইউনিটে সম্প্রসারিত হয়। প্রথমবারের মতো সিলনের ইউনিটসমূহ সিলনের বাইরে মোতায়েন করা হয় কিন্তু কোকোস দ্বীপের বিদ্রোহের পর কিছু ব্যাতিক্রম ব্যতীত বিদেশে সৈন্য মোতায়েন থামিয়ে দেয়া হয়েছিলো।
সিলনীরা স্বেচ্ছাসেবী হিসেবে ব্রিটিশ সেনাবাহিনী, আরএএফ এবং রয়্যাল নেভিতে যোগ দিতে থাকে। সিলন ডিফেন্স ফোর্সের যেসব সদস্য ফ্রন্টলাইনে যাওয়ার আবেদন করেছিলো তাদের সেখানে পাঠানো হয়। তারা প্রথমে বার্মা ও পরে মালয়ে সেবা প্রদান করে। সিলনীরা ইতালিতে রয়্যাল ইঞ্জিনিয়ারদের সাথে এবং মধ্যপ্রাচ্য ও উত্তর আফিকায় রয়্যাল আর্মি সার্ভিসে সেবা প্রদান করে। সিলন মিলিটারি পুলিশের প্রথম ব্যাটালিয়ন ১৯৪৯ পর্যন্ত মালয়ে সেবা প্রদান করে।
কমনওয়েলথ বাহিনীতে সেবাদানকারীদের অধিকাংশই ১৯৪৮ এ সিলনের স্বাধীনতা লাভের পর শ্রীলঙ্কার সশস্ত্র বাহীনিতে যোগদান করেন। তাঁদের মধ্যে রয়েছেন জেনারেল ডি এস অ্যাট্টিগল, মেজর জেনারেল অ্যান্টন মুত্তুকুমারু, মেজর জেনারেল বার্ট্রাম হেইন, মেজর জেনারেল রিচার্ড উদুগামা, মেজর জেনারেল এইচ.ডব্লু.জি. বিজয়েকুন, রিয়ার অ্যাডমিরাল রাজন কাদিরাগামার এবং এয়ার ভাইস মার্শাল এডওয়ার্ড আমেরাসাকেরা।
সিলন নৌ স্বেচ্ছাসেবী বাহিনী
সিলন নৌ স্বেচ্ছাসেবক বাহিনীটি রয়্যাল নেভির হাতে নেওয়া হয়েছিলো। পোর্ট কমিশন টাগবোট স্যামসন ও গোলাইয়াথ  এ হাতেখড়ির পর ইহা পরবর্তীতে সাবমেরিন শনাক্তকারী ও অস্ত্রসজ্জিত মাইনসুইপারে রূপান্তরিত ট্রলার ও হোয়েলার পরিচালনা করে। এগুলো ছিল এইচ.এম. জাহাজ ওভারডেল ওয়াইক (সিলন সরকার কর্তৃক ক্রয়কৃত প্রথম জাহাজ), ওকাপি, সেমলা, সম্ভুর, হোক্সা, বাল্টা এবং এইচ.এম টাগবোট বার্নেট এবং সি৪০৫ । এছাড়াও ইহা বেশ কয়েকটি মোটর ফিশিং ভেসেল (এমএফভি) এবং অন্যান্য সহায়ক নৌযান পরিচালনা করেছে। এগুলো সম্পূর্ণভাবে সিলন নৌবাহিনী পরিচালনা করেছে। এসব নৌযান বন্দরে প্রহরীর কাজে নিয়োজিত থাকলেও কখনো কখনো সিলনের নৌসীমার বাইরের মিশনেও ব্যবহার করা হয়েছে। এইসব অপারেশনের সময় নৌযানগুলো শত্রুর গুলির মোকাবেলা করেছে, বিদ্ধস্ত জাপানী বিমান থেকে গুরুত্বপূর্ণ তথ্য উদ্ধার করেছে, বার্মার ফ্রন্ট খুলে যাওয়ার পর আকিয়াব বন্দরে দায়িত্ব পালন করতে গিয়েছে এবং ইতালির ঔপনিবেশিক জাহাজ এরিত্রিয়ার আত্মসমর্পণ গ্রহণ করে তার নাবিকদলকে বন্দরে এসকোর্ট করেছে।
কোকোস দ্বীপের বিদ্রোহ
এই বিদ্রোহের পরিপ্রেক্ষিতে ব্রিটিশরা যুদ্ধে সিলনের সৈন্যদের ব্যবহার বন্ধ করে দেয়, যদিও কিছু সাপ্লাই ও ট্রান্সপোর্ট ইউনিট মধ্য প্রাচ্যে এরপরও ব্যবহৃত হচ্ছিলো। ব্রিটিশ সাম্রাজ্যের প্রায় সমস্ত রাবারের জোগানদার হওয়ায় দ্বীপটির কৌশলগত গুরুত্ব অত্যধিক ছিলো, একারণে সপ্তম অস্ট্রেলীয় ডিভিশন এবং প্রথম (আফ্রিকান) ডিভিশন দ্বারা সিলনের সৈন্যদের প্রতিস্থাপণ করা হয়। সিলনবাসীদের অসন্তুষ্টি প্রতিরোধ করার লক্ষ্যে রেশন ব্যবস্থা চালু করা হয়, যাতে তারা প্রতিবেশী ভারতীয়দের থেকে তুলনামূলক ভালো অন্নলাভে সক্ষম হয়।
সিলনে জাপানের আক্রমণ
১৯৪২ সালের ৫ এপ্রিল জাপান কলম্বোতে যে এয়ার রেইড চালিয়েছিলো তাকেই বলা হয় দি ইস্টার সানডে রেইড ; যার কিছুদিন পরে ত্রিনকোমালিও আক্রান্ত হয়। এই আক্রমণগুলো কমার্স রেইডিং এবং ভারত মহাসাগরে অবস্থানরত ব্রিটিশ ইস্টার্ণ ফ্লিটকে হয়রানির অংশ হিসেবে পরিচালনা করা হয়। থাম্ব|সিলনে ব্রিটিশদের বিমানবিধ্বংসী প্রতিরক্ষা ব্যবস্থা, ১৯৪১। যদিও এই অভিযানের ফলে দুটি ক্রুজার এবং একটি বিমানবাহক সহ বেশ কয়েকটি জাহাজ ডুবে যাওয়ায় যথেষ্টই সামরিক প্রভাব রেখেছিলো, নানচিং গণহত্যা এবং দখলকৃত অঞ্চলে জাপানীদের বর্বরতার কথা শোনার কারণে সিলনবাসীদের ওপর এর প্রভাব আরো গভীর ছিলো। এই অভিযানের পর জনসাধারণ নৌকায় করে কলম্বো এবং সিলন থেকে ভারতে পালাতে শুরু করে।
বিরোধীপক্ষ এবং উপনিবেশবাদবিরোধী জাতীয়তাবাদ
সিলনে যুদ্ধ নিয়ে কিছুটা বিরোধিতা বিরাজ করছিলো, বিশেষ করে শ্রমিকশ্রেণী ও জাতিয়তাবাদীদের মধ্যে, যাদের ট্রটস্কিবাদী সম সমাজ পার্টি প্রণোদনা দিতো, যারা আবার স্বাধীনতা আন্দোলনকে সমর্থন করতো এবং যুদ্ধবিরোধী আন্দোলনের নেতৃত্ব দিচ্ছিলো, তারা এটা পরিষ্কার করেছিলো যে অক্ষশক্তি বা মিত্রশক্তির কোনোটিকেই তারা সমর্থন করে না এবং যুদ্ধটি নিতান্তই আন্তর্জাতিকতাবাদী। সিলনের কমিউনিস্ট পার্টিও যুদ্ধ বিরোধী আন্দোলন সমর্থন করছিলো কারণ তারা একে সাম্রাজ্যবাদীদের যুদ্ধ হিসেবে দেখতো, কিন্তু ১৯৪১ এ জার্মানির সোভিয়েত ইউনিয়ন আক্রমণের পর যুদ্ধটিকে জনগণের যুদ্ধ নামাঙ্কিত করে তারা এর সমর্থন শুরু করে। কিন্তু জনসাধারণের অধিকাংশই জাপানের বিজয়ের সম্ভাবনাকে ভীতির চোখে দেখছিলো।
বৌদ্ধদের মধ্যে ক্ষোভ জমা হচ্ছিলো কারণ জার্মান বংশোদ্ভূত বৌদ্ধ সন্ন্যাসীদের 'বিদেশি শত্রু' ডাকা হলেও ইতালির রোমান ক্যাথলিকদের ক্ষেত্রে তা প্রযোজ্য হচ্ছিলো না। গভর্নিং পার্টির দুই তরুণ সদস্য, জুনিয়াস রিচার্ড জয়েবর্ধন (যিনি পরবর্তীতে প্রেসিডেন্ট হন) এবং ডাডলি সেনানায়ক (পরবর্তীতে তৃতীয় প্রধানমন্ত্রী), ব্রিটিশদের ক্ষমতাচ্যুত করার লক্ষ্যে জাপানিদের সাথে আলোচনা শুরু করেছিলেন। তুলনামূলক প্রবীণ ডি. এস. সেনানায়েক তাদের থামিয়ে দেওয়ায় আলোচনা বেশীদূর এগোতে পারেনি।
স্বাধীনতা আন্দোলনকারীরা ব্রিটিশদের যুদ্ধে সমর্থনের জন্য মন্ত্রীদের বিরোধিতা করেছিলেন। স্থানীয় মন্ত্রীরা প্রস্তাবনা তুলে সিলনী করদাতাদের অর্থ ব্রিটিশদের যুদ্ধের যোগান হিসেবে উপহার দেয়, স্টেট কাউন্সিলের স্বাধীনতাপন্থী সদস্যরা যার বিরোধিতা করেছিলেন। অস্ট্রেলীয়, ব্রিটিশ থেকে শুরু করে দেশীয় সৈন্যদের মধ্যে প্রোপাগান্ডা চালানো হলেও তা বিশেষ ফল দেয়নি।
তবে উপনিবেশবাদী কর্তৃপক্ষ বুঝতে পারছিলো যে স্বাধীনতা সংগ্রাম খুব শক্তিশালী হয়ে উঠছে। ডানকার্কের ঘটনার পর ব্রিটিশরা ভয় পেয়ে গিয়েছিলো (কয়েক দশক পরে প্রকাশিত গোপন নথি অনুযায়ী) এবং ১৮ জুনে সমসমাজবাদী পার্টির স্টেট কাউন্সিল মেম্বার এন.এম.পেরেরা, ফিলিপ গুণবর্ধন এবং অন্যদের গ্রেফতার করা হয়েছিল। সমসমাজবাদী প্রেসগুলিতে অভিযান চালিয়ে সিল করে দেয়া হয়েছিলো। এমনসব বিধান জারি করা হয়েছিল যে উন্মুক্তভাবে পার্টির কাজ করা বস্তুতঃ অসম্ভব হয়ে পড়েছিলো। ব্রিটিশ ঔপনিবেশিক শাসনের প্রতি জনগনের বিরোধিতা বেড়েই চলছিলো।
জাপান অধিকৃত সিঙ্গাপুর ও মালয়ে নাৎসি জার্মানি দ্বারা প্রতিষ্ঠিত, নেতাজি সুভাষ চন্দ্র বসু এর নেতৃত্বে গঠিত আজাদ হিন্দ ফৌজ এর অংশ হিসেবে সেখানকার সিলনীরা 'লংকা রেজিমেন্ট' গঠন করে। তাদেরকে সাবমেরিনে করে সিলনে পাঠিয়ে স্বাধীনতা সংগ্রাম শুরু করার পরিকল্পনা তৈরী করা হলেও পরে তা বাতিল করা হয়।
ছবিসমূহ
বাম|থাম্ব|সিলনের ওমেন্স রয়্যাল নেভাল সার্ভিস (ডব্লিউআরএনএস)। থাম্ব|রয়্যাল নেভাল স্কুল অফ ম্যালেরিয়া এন্ড হাইজিন কন্ট্রোল, কলম্বো। থাম্ব|আরএনএএস পুত্তালামে ফিফি নামক কর্মী হাতি।|alt=|কেন্দ্র থাম্ব|সিংহলের নারী মজুররা আরএএফ এর ফ্লাইংবোট স্টেশন মেরামতরত, রেড হিলস লেক, সিলন, সেপ্টেম্বর ১৯৪৪।|alt=|বাম থাম্ব|১১ তম ইস্ট আফ্রিকান ডিভিশন এর আস্কারি সৈন্যরা অ্যান্টি এয়ারক্র্যাফট অস্ত্রে প্রশিক্ষনরত।|alt=|কেন্দ্র
করিম
করিম (অন্যথায় বানান কারিম বা কোরিম ) ( کریم   ) আরবি উত্সের একটি সাধারণ প্রদত্ত নাম এবং উপাধি যার অর্থ "উদার", "সম্ভ্রান্ত", "সম্মানিত"। এটি কুরআনে আল্লাহর অন্যতম নাম ।
নাম দেওয়া
করিম আল সাকালি, টেবিল টেনিস খেলোয়াড়
অশ্বিনী ভিড়ে-দেশপাণ্ডে
প্রাথমিক জীবন ও প্রশিক্ষণ
অশ্বিনী ভিড়ে-দেশপাণ্ডে মুম্বইয়ে সংগীতের দৃঢ় ঐতিহ্যমণ্ডিত একটি পরিবারে জন্মগ্রহণ করেছিলেন। নারায়ণরাও দত্তের তত্ত্বাবধানে তিনি প্রাথমিক শাস্ত্রীয় প্রশিক্ষণ শুরু করেছিলেন। এরপরে তিনি গন্ধর্ব মহাবিদ্যালয় থেকে নিজের সংগীতবিশারদ সম্পন্ন করেন। তখন থেকেই তিনি তাঁর মা মানিক ভিড়ের কাছ থেকে হিন্দুস্তানী শাস্ত্রীয় সংগীতের জয়পুর-আতরৌলি ঘরানার গান শিখেছিলেন। ২০০৯ সালে রত্নাকর পইয়ের মৃত্যুর আগ পর্যন্ত তিনি তাঁর কাছ থেকে দিকনির্দেশনা পেয়েছিলেন।
শিক্ষা
ভিড়ে-দেশপাণ্ডে মাইক্রোবায়োলজিতে স্নাতকোত্তর ডিগ্রি অর্জন করেছেন, ভাবা পরমাণু অনুসন্ধান কেন্দ্র থেকে প্রাণরসায়ন (বায়োকেমিস্ট্রি) বিষয়ে ডক্টরেট অর্জন করেছেন এ্বং অখিল ভারতীয় গন্ধর্ব মহাবিদ্যালয় মন্ডল থেকে সংগীতবিশারদ এবং সংগীতে স্নাতকোত্তর ডিগ্রি অর্জন করেছেন।
পরিবেশনামূলক কর্মজীবন
অশ্বিনী তাঁর ডক্টরেট শেষ না করেই সংগীতের ক্ষেত্রে পেশাদার কর্মজীবন শুরু করার কথা ভেবেছিলেন। সঞ্জীব অভয়ঙ্করের সাথে তাঁর 'যশরঙ্গি যুগলবন্দি কনসার্টস' দর্শকদের কাছ থেকে মিশ্র প্রতিক্রিয়া পেয়েছিল। অশ্বিনী ভিড়ে-দেশপাণ্ডে টরন্টো রাগ-মালা মিউজিক সোসাইটির জন্য ২০১২ সালে কানাডার টরন্টোর আগা খান জাদুঘর সহ কয়েকটি বিশিষ্ট স্থানে পরিবেশনা করেছেন।
সংগীতশৈলী
জয়পুর-আতরৌলি, মেওয়াতি এবং পাতিয়ালা ঘরানার প্রভাবের কারণে অশ্বিনী তাঁর নিজস্ব সংগীতশৈলী রচনা করেছেন। তিনটি প্রাথমিক সপ্তকের উপরে তাঁর দৃঢ় দখল রয়েছে।
অস্ট্রিয়ায় বৌদ্ধধর্ম
অস্ট্রিয়ায় বৌদ্ধধর্ম একটি আইনত স্বীকৃত ধর্ম। যদিও পরম সংখ্যায় এখনও ছোট (২০০১ সালের আদমশুমারিতে ১১হাজার), অস্ট্রিয়ায় বৌদ্ধধর্ম ব্যাপক গ্রহণযোগ্যতা উপভোগ করে। দেশের বেশিরভাগ বৌদ্ধরা অস্ট্রিয়ান নাগরিক (এদের মধ্যে কিছু এশিয়া থেকে অভিবাসনের পর প্রাকৃতিকভাবে গৃহীত হয়েছে, প্রধানত গণপ্রজাতন্ত্রী চীন এবং ভিয়েতনাম থেকে), যখন তাদের মধ্যে উল্লেখযোগ্য সংখ্যক বিদেশী নাগরিক।
১৮৯৩ সালে অস্ট্রিয়ান আইনের অধীনে আনুষ্ঠানিকভাবে স্বীকৃত হয়। রাশিয়াই একমাত্র অন্য ইউরোপীয় দেশ যারা বৌদ্ধধর্মকে আনুষ্ঠানিকভাবে তার নিজের মাটিতে "নেটিভ" হিসেবে স্বীকৃতি দেয়, অর্থোডক্স খ্রিস্টান এবং ইহুদি ধর্মের সাথে এটিকে সরকারী মর্যাদা দেয়।
প্রারম্ভিক বছর
19 শতকের শেষের দিকে, আর্থার শোপেনহাওয়ার এবং রিচার্ড ওয়াগনারের প্রভাবের কারণে, ভিয়েনার শিল্পী ও বুদ্ধিজীবীরা বৌদ্ধধর্মে আগ্রহী হতে শুরু করেছিলেন।কার্ল ইউজেন নিউম্যান (1865-1915), যিনি তার বাবার বাড়িতে সুরকার ওয়াগনারের সাথে দেখা করেছিলেন, তিনি বৌদ্ধ ধর্ম সম্পর্কে যা শুনেছিলেন তাতে খুব আগ্রহ নিয়েছিলেন। 1884 সালে তিনি একজন বৌদ্ধ হওয়ার এবং "নিজের জন্য দেখতে" সক্ষম হওয়ার জন্য মূল ভাষাগুলি অধ্যয়ন করার সিদ্ধান্ত নেন। 50 বছর বয়সে ভিয়েনায় মারা যাওয়ার আগে তিনি পালি ক্যাননের বড় অংশ জার্মান ভাষায় করেন।
1913 সালে জাভাতে, আর্থার ফিটজ, গ্র্যাজের একজন ব্যক্তি, ভিক্ষু সোনো নাম ধারণ করে বৌদ্ধ সন্ন্যাসী হিসাবে নিযুক্ত হওয়া প্রথম রেকর্ডকৃত অস্ট্রিয়ান হয়েছিলেন।
দ্বিতীয় বিশ্বযুদ্ধের পর থেকে
1949 সালে "বৌদ্ধ সোসাইটি অফ ভিয়েনা" প্রতিষ্ঠিত হয় এবং বৌদ্ধ ধর্মের প্রতি আগ্রহ আবার বৃদ্ধি পেতে শুরু করে। ফ্রিটজ হাঙ্গারলেইডারের মতো ব্যক্তিত্বের কারণে, যিনি 1955 সালে গণপ্রজাতন্ত্রী চীনে নির্বাসন থেকে ফিরে এসেছিলেন সমাজের সভাপতি হওয়ার জন্য, এবং ডাঃ ওয়াল্টার কারওয়াথ, যিনি এশিয়ায় চিকিৎসা চর্চার জন্য বছরের পর বছর অতিবাহিত করেছিলেন, বৌদ্ধধর্ম সাহিত্য থেকে একধাপ সরে গিয়েছিল। এবং বৃহত্তর বিশ্বের দিকে বুদ্ধিজীবী চেনাশোনা। 1970 এর দশকের শেষভাগে ভিয়েনার প্রথম বৌদ্ধ কেন্দ্র ড্যানেবার্গপ্ল্যাটজ প্রতিষ্ঠা করা হয়েছিল; একটি পশ্চাদপসরণ কেন্দ্রে পরিণত করার উদ্দেশ্যে একটি গ্রামীণ সম্পত্তি ক্রয় (বৌদ্ধ কেন্দ্র শেইবস); এবং ভিয়েনার বাইরে প্রথম বৌদ্ধ অ্যাসোসিয়েশন (সালজবার্গ বৌদ্ধ সমিতি) প্রতিষ্ঠা করা, যেটি ফ্রেডরিখ ফেনজল দ্বারা প্রতিষ্ঠিত, যিনি কিয়োটোর রিউকোকু বিশ্ববিদ্যালয়ের ছাত্র ছিলেন এবং যিনি জোডো শিনশুর নিশি-হংগাঞ্জি শাখার পিতৃকর্তা কোশো ওটানিকে আমন্ত্রণ জানিয়েছিলেন।, অস্ট্রিয়া পরিদর্শন করতে. হেমালোকা থেরো, গেশে রাবতেন, 16 তম কারমাপা, 14 তম দালাই লামা এবং বিভিন্ন বৌদ্ধ ঐতিহ্যের অন্যান্য বিশিষ্ট প্রতিনিধিরা দেশটি পরিদর্শন করেছেন, বক্তৃতা দিয়েছেন এবং ধর্ম শিক্ষার্থীদের আকৃষ্ট করেছেন।
1979 সালে, জেনরো কাউডেলা, যাকে ক্যালিফোর্নিয়ায় জেন পুরোহিত হিসাবে জোশু সাসাকি দ্বারা নিযুক্ত করা হয়েছিল, ভিয়েনায় ফিরে আসেন, তার মূল শহর, এবং সেখানে "বোধধর্ম জেন্ডো" প্রতিষ্ঠা করেন। ভিয়েনার একেবারে কেন্দ্রে ফ্লেশমার্কটের নতুন বৌদ্ধ কেন্দ্র জেন, কাগিউ এবং থেরাভাদা গোষ্ঠীর আবাসস্থল হয়ে উঠেছে।
1981 সাল থেকে অস্ট্রিয়াতে আর্য মৈত্রেয় মন্ডলার একটি শাখা রয়েছে, যা লামা অনাগরিকা গোবিন্দ দ্বারা প্রতিষ্ঠিত হয়েছিল।
বৌদ্ধ ধর্ম স্বীকৃত
1983 সালের প্রথম দিকে সরকার কর্তৃক সরকারী স্বীকৃতি অস্ট্রিয়ান বৌদ্ধধর্মের একটি নতুন যুগের সূচনা করে। দানিউব নদীর তীরে একটি ব্যাপকভাবে দৃশ্যমান "শান্তি স্তুপ" খোলা হয়েছিল; এবং একটি পশ্চাদপসরণ এবং অধ্যয়ন কেন্দ্র, লেটজেহফ, তিব্বতি বৌদ্ধধর্মের গেলুক স্কুলের সাথে যুক্ত, পশ্চিমাঞ্চলীয় প্রদেশ ভোরারলবার্গে খোলা হয়েছিল। ভাঞ্জা পামার্স, জাপানি সোটো স্কুলের একজন জেন সন্ন্যাসী এবং ভাই ডেভিড স্টেইন্ডল-রাস্ট, একজন অস্ট্রিয়ান-আমেরিকান বেনেডিক্টাইন সন্ন্যাসী, সালজবুর্গ আলপাইন অঞ্চলে একটি রিট্রিট সেন্টার প্রতিষ্ঠা করেছিলেন। দেশের দক্ষিণে প্রথম কেন্দ্র, বার্মিজ থেরাবাদ ঐতিহ্যের একটি রিট্রিট সেন্টার, 1990 এর দশকের গোড়ার দিকে প্রতিষ্ঠিত হয়েছিল।
1993 সালে, অস্ট্রিয়া ইউরোপীয় বৌদ্ধ ইউনিয়নের একটি বার্ষিক সাধারণ সভার আয়োজন করেছিল, যা এক ডজন ইউরোপীয় দেশ থেকে অংশগ্রহণকারীদের আকর্ষণ করেছিল।1995, 1998 সালে (একটি বৃহৎ স্তূপকে পবিত্র করার জন্য) এবং 2002 সালে ("বিশ্ব শান্তির জন্য কালচক্র " বিষয়ে বক্তৃতা দেওয়ার জন্য) দালাই লামার গ্রাজ শহরে একটি সিরিজ পরিদর্শন অস্ট্রিয়ার বৌদ্ধদের জন্য একটি শক্তিশালী উত্সাহ ছিল।
অস্ট্রিয়ান স্কুলে বৌদ্ধ ধর্মীয় নির্দেশনা
সরকারী স্বীকৃতি স্কুলগুলিতে বৌদ্ধ ধর্মীয় শিক্ষার দরজাও খুলে দিয়েছে। 1993 সালে, শিশুদের প্রথম কয়েকটি দলকে তাদের পাঠ্যক্রমের অংশ হিসাবে নিয়মিতভাবে বুদ্ধধর্ম সম্পর্কে শোনার সুযোগ দেওয়া হয়েছিল। ভিয়েনা, গ্রাজ এবং সালজবার্গ শহরে প্রকল্পটি শুরু হওয়ার বারো বছর পর, বৌদ্ধ ধর্মীয় শিক্ষা প্রজাতন্ত্রের নয়টি ফেডারেল প্রদেশের বিভিন্ন ধরনের স্কুলে সব বয়সের (6 থেকে 19) স্কুল শিশুদের জন্য উপলব্ধ করা হচ্ছে।. একটি টিচার্স ট্রেনিং একাডেমি ২০০১ সালে সংশ্লিষ্ট শিক্ষকদের জন্য ইন-সার্ভিস শিক্ষক প্রশিক্ষণ প্রদানের জন্য প্রতিষ্ঠিত হয়েছিল।
গ্নু হার্ড
গ্নু হার্ড (GNU Hurd) গ্নু এর অংশ হিসেবে লেখা মাল্টিসার্ভার মাইক্রোকার্নেল। ১৯৯০ সাল থেকে এটি ফ্রি সফটওয়্যার ফাউন্ডেশনের গ্নু প্রকল্প দ্বারা উন্নয়নাধীন রয়েছে। এটি ইউনিক্স কার্নেলের প্রতিস্থাপক হিসেবে সৃষ্টি হয়েছে, এবং গ্নু জেনারেল পাবলিক লাইসেন্সের অধীনে ফ্রি সফটওয়্যার হিসেবে নিবন্ধন করা হয়েছে। যখন লিনাক্স কার্নেল আরও টেকসই সমাধান হিসেবে নিজেকে প্রমাণ করে, এর উন্নয়ন তখনও চলতে থাকলেও কিছুটা ধীর হয়ে যায়।
মারিয়া রেবেলো
মারিয়া পিয়েদাদে রেবেলো হলেন একজন ভারতীয় প্রাক্তন ফুটবলার এবং পেশাদার ফুটবল রেফারি। তিনি প্রাথমিকভাবে আই-লিগে দায়িত্ব পালন করেন। ২০১৩ - ১৪ মরশুমের আগে তিনি আই-লিগ রেফারির তালিকায় নিযুক্ত হন। তিনি ২০১১ সাল থেকে ফিফা তালিকাভুক্ত রেফারি ছিলেন। রেবেলো ভারতের একমাত্র ফিফা তালিকাভুক্ত মহিলা রেফারি। তিনি ভারতের মহিলা ফুটবল দলের প্রাক্তন অধিনায়কও।
গ্নু হার্ড
গ্নু হার্ড এক সেট প্রটোকল ও গ্নু ম্যাক মাইক্রোকার্নেলের উপর চলা সার্ভার প্রসেসর নিয়ে গঠিত। হার্ডের লক্ষ্য কার্যকারিতা, নিরাপত্তা ও স্থিতাবস্থার দিক দিয়ে ইউনিক্স কার্নেলকে অতিক্রম করা, সাথে সাথে এর সাথে সামঞ্জস্যতা রক্ষা করা। গ্নু প্রকল্প অপারেটিং সিস্টেমের জন্যে মাল্টিসার্ভার মাইক্রোকার্নেল নির্বাচন করেছে পুরোনো ইউনিক্স মনোলিথিক কার্নেল স্থাপত্যের উপর এর অনুভূত সুবিধার জন্যে।
মারিয়া রেবেলো
প্রারম্ভিক জীবন এবং ফুটবল ক্যারিয়ার
রেবেলো গোয়ার কার্টোরিমে জন্মগ্রহণ করেছেন। তিনি স্থানীয় ছেলেদের সাথে অল্প বয়স থেকেই ফুটবল খেলতে শুরু করেন। তারপরে তিনি নিজের স্কুলের পক্ষে প্রতিযোগিতামূলক ফুটবল খেলেছেন, খেলার মাঠের অবস্থা একেবারেই সন্তোষজনক থাকতনা। গোলপোস্টগুলি হত অস্থায়ী। তিনি বলেছিলেন যে এই পরিবেশ তাঁকে "রুক্ষ ও কঠিন" করে তুলেছিল এবং এইভাবে তাঁর পক্ষে একজন ফুটবলার হওয়া সহজ করে হয়েছিল।
তারপরে তিনি ২০০১ এএফসি মহিলা চ্যাম্পিয়নশিপে ভারতীয় মহিলা দলের অধিনায়কত্ব করেন, সেখানে ভারত নিজের গ্রুপে নিচের দিক থেকে দ্বিতীয় স্থানে ছিল। তিনি এরপর খেলা থেকে তাড়াতাড়ি অবসর নেন।
রেফারিং জীবন
ফুটবল খেলা থেকে অবসর নেওয়ার পর, রেবেলো বোম্বে রেফারি অ্যাসোসিয়েশনে যোগ দেন। সেখানে তিনি রেফারি হওয়ার প্রশিক্ষণ নেন। এরপর তিনি গোয়া ফুটবল অ্যাসোসিয়েশনে যোগ দেন এবং স্থানীয় লীগে পুরুষদের জন্য ম্যাচের রেফারি নির্বাচিত হন। অবশেষে তিনি গোয়ার শীর্ষ ফুটবল লীগ, গোয়া প্রফেশনাল লিগে ম্যাচ পরিচালনা করার জন্য নির্বাচিত হয়েছিলেন। তিনি সাফ চ্যাম্পিয়নশিপের ম্যাচেও রেফারি ছিলেন। তিনি ফেডারেশন কাপ এবং সন্তোষ ট্রফিতে ম্যাচ পরিচালনা করে ভারতে পুরুষ ফুটবলে পেশাদার এবং আধা-পেশাদার ক্লাব পর্যায়ে রেফারির কাজ করে ম্যাচ পরিচালনা করেছেন।
আই লিগ
২০১৩ সালের ২২শে জুলাই তারিখে, ২০১৩ - ১৪ মরশুমের রেফারিদের যে তালিকা বেরিয়েছিলো, তাতে রেবেলো একজন রেফারি হিসেবে নিশ্চিত হন। ২০১৪ সালের ৮ই মার্চ তিনি পুনে এবং শিলং লাজং এর মধ্যে ম্যাচটি পরিচালনা করেন, সরকারীভাবে এটি ছিল তাঁর পরিচালিত প্রথম ম্যাচ। আই-লিগ ম্যাচটিতে তিনি চারটি হলুদ কার্ড দেখান, খেলাটি ২-২ ব্যবধানে শেষ হয়েছিল।
চিন্তামণি ত্র্যম্বক খানোলকর
চিন্তামণি ত্র্যম্বক খানোলকর (সি.টি. খানোলকর) (দেবনাগরী লিপি : चिंतामणी त्र्यंबक खानोलकर) (৮ই মার্চ, ১৯৩০ – ২৬ শে এপ্রিল, ১৯৭৬) ছিলেন ভারতের মহারাষ্ট্রের একজন মারাঠা লেখক। তিনি কবিতা প্রকাশের ক্ষেত্রে আরতি প্রভু ছদ্মনাম ব্যবহার করতেন এবং গদ্যের বেলায় নিজের নামটিই ব্যবহার করতেন। ১৯৭৬ সালে তিনি নাট্যসাহিত্যে সংগীত নাটক অকাদেমি পুরস্কার এবং ১৯৭৮ সালে তাঁর কাব্যসংকলন নক্ষত্রাঞ্চ দিন  এর জন্য সাহিত্য অকাদেমি পুরস্কার অর্জন করেন।
প্রাথমিক জীবন
খানোলকর ১৯৩০ সালের ৮ই মার্চ মহারাষ্ট্রের বেনগুরলার কাছাকাছি বগলাঞ্চি রাই নামক এক গ্রামের এক দরিদ্র পরিবারে জন্মগ্রহণ করেন। ১৯৫০ সালে তাঁর কবিতা লেখার শুরু।শুণ‍্য শ্রুংগর্ত নামক একটি কবিতার জন্য তিনি প্রশংসিত হন, যা মারাঠি সাহিত্য পত্রিকা সত্য কথা -তে ১৯৫৪ সালে প্রকাশিত হয়। খানোলকর ম্যাট্রিকুলেশন পরীক্ষা দেওয়ার পর আর পড়ালেখা করেননি, তাঁর শিক্ষাজীবনের এখানেই ইতি ঘটে। এরপর তিনি তাঁর পারিবারিক ব্যবসা "খানাভাল" (ছোট হোটেল ব্যবসায়) এ জড়িত হন। কিন্তু ব্যবসা ভালো না চলার কারণে ১৯৫৯ সালে খানোলকর জীবিকার খোঁজে গ্রাম ছেড়ে মুম্বাই যাবার সিদ্ধান্ত নেন।
মুম্বাই এ প্রারম্ভিক জীবন
মুম্বাই আসার আগেই খানোলকর শহরটির মারাঠি সাহিত্য চক্রে তাঁর কবিতাসমূহের জন্য পরিচিত ছিলেন। এরই সুবাদে তিনি রাষ্ট্রীয় বেতার আকাশবাণীতে আরেক কবি মঙ্গেশ পদ্গঙ্করের সহযোগিতায় নিয়োগ পান। কিন্তু ১৯৬১ সালে তাঁর খামখেয়ালী স্বভাবের কারণে তাঁকে চাকরিটি ছেড়ে দিতে হয় এবং এটি তাঁর মুম্বাই এর শুরুর দিকের জীবনে আর্থিক সংকটের কারণ হয়ে দাঁড়ায়।
কবিতাসমূহ
তাঁর প্রথম প্রকাশিত কাব্যসংকলনের নাম হলো "যোগভা", যা ১৯৫৯ সালে প্রকাশিত হয়। এরপর ১৯৬২ সালে "দিবালগ্ন " নামে তাঁর আরেকটি কাব্যসংকলন বের হয়। দুটি কাব্যগ্রন্থই মূলত উৎকণ্ঠা ও দুঃখবোধের চিত্রকে সামনে তুলে ধরে। স্মৃতিকাতরতা তাঁর শুরুর দিকের কাব্যসংকলনগুলোর একটি মূল বৈশিষ্ট্য ছিলো। সেগুলো তাঁর সমসাময়িক কবিদের মতন প্রেম ও প্রেমিকের আবেগের বর্ণনায় পূর্ণ ছিলোনা।তাঁর কবিতা, প্রেমিকের বর্ণনা দিয়ে শুরু হলেও তাঁর ভেতরকার দুঃখবোধ সেই কবিতাকে এক বেদনা ও দুর্দশার গাথায় পরিণত করতো।
এবং এভাবেই কবিতা এগিয়ে যাওয়ার সাথে সাথে তাঁর বেদনাও এগিয়ে যেতে থাকে।
তুলনামূলকভাবে তাঁর নক্ষত্রাঞ্চ দিন (১৯৭৫) অনেকটাই প্রাণপ্রাচুর্য্যে পূর্ণ ও সুখের পরিবেশনা যা প্রকাশ করে তিনি তাঁর দুঃখ অনেকটাই কাটিয়ে উঠতে পেরেছিলেন।সেখানকার একটি কবিতা ::
"আমি কী করে তোমায় প্রত্যাখ্যান করি, বরং গান গেয়ে শোনাবো রীতিনীতিগুলো তাদের মত করেই আসুক আমি কী করে তোমায় প্রত্যাখ্যান করি,আমি আসছি অপেক্ষা করো, কিন্তু আমাকে আরো অনেকদূর যেতে হবে এই সবুজ হাওয়ার পথ ধরে।"
নাটক
খানোলকর মারাঠি থিয়েটারে অনেক নিরীক্ষা চালিয়েছেন। তাঁর নাটক "এক শুণ‍্য বাজিরাও" (एक शून्य बाजीराव) আধুনিক মারাঠি ক্লাসিক হিসেবে বিবেচিত হয়, যা গঠন ও বিষয়বস্তুর দিক থেকে অনন্য। এই নাটকে খানোলকর মধ্যযুগের মারাঠি নাটকের রীতি অনুসরণ করার চেষ্টা করেছিলেন। খানোলকরের "আজব ন্যায় ওয়ারতুলাচা" (अजब न्याय वर्तुळाचा) ছিল ব্রেঞ্চ এর দ্য ককেশিয়ান চক সার্কেল অবলম্বনে নির্মিত।
রূপান্তরিত কর্ম
অমল পালেকর এর "আনকাহি " নামক হিন্দি চলচ্চিত্র খানোলকরের নাটক "কালায় তাস্মাই নামাহা ' অবলম্বনে নির্মিত। এটিকে অমল পালেকর ও দীপ্তি নাভালকে দেখা যায়। বিজয় মেহতার প্রযোজনায় তাঁর "এক শুণ‍্য বাজিরাও " সমসাময়িক ভারতীয় থিয়েটারের এক মাইলফলক হিসেবে বিবেচিত হয়।
অর্জন
খানোলকর ১৯৭৬ সালে সংগীত নাটক অ্যাকাডেমী পদক অর্জন করেন এবং ১৯৭৮ সালে তাঁর কাব্যগ্রন্থ 'নক্ষত্রঞ্চ দিন " এর জন্য সাহিত্য অ্যাকাডেমি পদক অর্জন করেন।
১৬৭
অক্টোবর-ডিসেম্বর
160er
রাহুল ভেকে
রাহুল শঙ্কর ভেকে (राहुल भेके, Rahul Bheke; জন্ম: ৬ ডিসেম্বর ১৯৯০; রাহুল ভেকে নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব মুম্বই সিটি এবং ভারত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
ভারতীয় ফুটবল ক্লাব মহিন্দ্র ইউনাইটেডের যুব পর্যায়ের হয়ে খেলার মাধ্যমে রাহুল ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, ভারতীয় ক্লাব এয়ার ইন্ডিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; এয়ার ইন্ডিয়ার হয়ে ২ মৌসুমে ২৩ ম্যাচে অংশগ্রহণ করার পর ২০১৩–১৪ মৌসুমে তিনি মুম্বই টাইগার্সে যোগদান করেছেন। মুম্বই টাইগার্সে মাত্র এক মৌসুম অতিবাহিত করার পর মুম্বইয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০ ম্যাচে ১টি গোল করেছেন। পরবর্তীকালে, তিনি ইস্টবেঙ্গল, কেরল ব্লাস্টার্স, পুনে সিটি এবং বেঙ্গালুরুর হয়ে খেলেছেন। ২০২১–২২ মৌসুমে, তিনি বেঙ্গালুরু হতে ভারতীয় ক্লাব মুম্বই সিটিতে যোগদান করেছেন।
রাহুল ২০১৯ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।
প্রারম্ভিক জীবন
রাহুল শঙ্কর ভেকে ১৯৯০ সালের ৬ই ডিসেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ৫ই জুন তারিখে, ২৮ বছর, ৫ মাস ও ৩০ দিন বয়সে, ডান পায়ে ফুটবল খেলায় পারদর্শী রাহুল কুরাসাওয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ৩–১ গোলের ব্যবধানে জয়লাভ করেছিল। ভারতের হয়ে অভিষেকের বছরে রাহুল সর্বমোট ১০ ম্যাচে অংশগ্রহণ করেছেন।
সৌদি আরবের প্রদেশসমূহ
সৌদি আরবের অঞ্চল, এছাড়া সৌদি আরবের প্রদেশ, নামেও পরিচিত এবং আনুষ্ঠানিকভাবে সৌদি আরব রাজত্বের প্রদেশসমূহের আমিরাত (إمارات مناطق المملكة العربية السعودية) নামে পরিচিত, হচ্ছে সৌদি আরব রাজত্বের ১৩ টি আমিরাত (ভৌগোলিকভাবে, প্রদেশ/অঞ্চল; প্রথম-স্তরের প্রশাসনিক বিভাগ)।
নগর পরিকল্পনাবিদ
নগর পরিকল্পনাবিদ হচ্ছেন একজন পেশাজীবী যিনি নগর পরিকল্পনার কাজে নিযুক্ত।
একজন নগর পরিকল্পনাবিদ বিশেষ কোন বিষয়ের উপর কাজ করতে পারেন, এবং তাকে অভিহিত করা যেতে পারে শহর পরিকল্পনাবিদ, টাউন পরিকল্পনাবিদ, আঞ্চলিক পরিকল্পনাবিদ, লং-রেঞ্জ পরিকল্পনাবিদ, পরিবহন পরিকল্পনাবিদ, পার্ক পরিকল্পনাবিদ, ফিজিক্যাল পরিকল্পনাবিদ, শারীরিক পরিকল্পনাবিদ, পরিকল্পনা বিশ্লেষক, শহর নকশাবিদ, সমাজ উন্নয়ন পরিচালক, অর্থনৈতিক উন্নয়ন বিশেষজ্ঞ অথবা অন্য কোন নামে।
দায়িত্ব
একজন নগর পরিকল্পনাবিদের দায়িত্ব বিভিন্ন অধিকারের সীমার মধ্যে হেরফের করতে পারে। তাই, নিচে বর্ণিত বিষয়গুলি একজন নগর পরিকল্পনাবিদের দায়িত্বের সাধারণ বর্ণনা, যার মধ্যে একজন নগর পরিকল্পনাবিদ দুইটি বিষয়ের উপর কাজ করতে পারেন। অন্যদিকে একজন নগর পরিকল্পনাবিদ শুধুমাত্র একটি বিষয়ের উপরও বিশেষজ্ঞ হ’তে পারেন।
ভূমি ব্যবহার পরিকল্পনা
ভূমি ব্যবহারের উপর দক্ষ নগর পরিকল্পনাবিদ্গণ বিশেষতঃ কাজ করেন ভূমি ব্যবহার নিয়ন্ত্র ও উপবিভাগ উন্নয়নের উপর, এবং তাঁর লক্ষ্য থাকে আকাংক্ষিত নগর উন্নয়ন অর্জন করা।
ভূমি উন্নয়ন ও ব্যবহারের নিয়ন্ত্রণ অর্জিত হয় পরিকল্পনার হাতিয়ারগুলির খসড়া প্রণয়ন ও পরিগ্রহণের মাধ্যমে যা সাজানো হয়েছে ভূমি ব্যবহারকে প্রভাবিত করতে। পরিকল্পনার এই হাতিয়ারগুলি রূপ নেয় আইন ও নীতির, এবং এতে আছে অনেক ধরনের শর্তাবলী যেমন প্রণীত আইন, বিধিমালা, সংহিতা, সংকল্পনা, নকশা, কর্মপন্থা ও নির্দেশনা; এবং কখনো কখনো এদের সমন্বয়। পরিকল্পনার হাতিয়ারগুলি এলাকা ভাগের মানচিত্র বা নকশার মাধ্যমে বিশেষ কোন উদ্দেশ্যে এলাকা সংরক্ষণ বা এলাকা ভাগ করে থাকে। নগর পরিকল্পনাবিদের উপর দায়িত্ব পড়ে পরিকল্পনার হাতিয়ার ও এলাকা ভাগের পরিকল্পনা প্রস্তুত করা। এবং, যেহেতু নগর পরিকল্পনা কদাচিৎ স্থানু এবং নগর পরিকল্পনার লক্ষ্য সময়ে সময়ে পরিবর্তিত হয়, একজন নগর পরিকল্পনাবিদের দায়িত্ব হচ্ছে সবসময় পরিকল্পনার হাতিয়ার এবং বিভাজনের নকশাগুলি রক্ষণাবেক্ষণ করা যাতে সেগুলো থাকে হাল-নাগাদ।
নগর পরিকল্পনাবিদদের উচিত সমাজের বিশিষ্ট জনদের সাথে আলাপ করা যখন পরিকল্পনার হাতিয়ারগুলি প্রস্তুত ও হাল-নাগাদ করা হয়। এই ধরনের আলোচনার ধারা নির্ভর করবে প্রকল্পের উপর।
একজন নগর পরিকল্পনাবিদের আরো দায়িত্ব হচ্ছে পরিকল্পনার হাতিয়ারগুলি বাস্তবায়ন করা। এটা অর্জন করা হয় একটি অনুমতি প্রক্রিয়ার মাধ্যমে, যেখানে উন্নয়ন প্রস্তাবকারী, ভূমি ব্যবহারের পরিবর্তন, কিংবা প্রস্তাবিত উপবিভাগের এলট্মেন্ট দরকার হবে অনুমতি, অনুমোদন, লাইসেন্স, বা উন্নয়ন প্রস্তাবনার অনুমিতি বা এর ব্যবহারের পরিবর্তন।  একজন নগর পরিকল্পনাবিদের কাজ হচ্ছে অনুমোদনটি ভেবে দেখা এবং সঠিকভাবে নির্ণয় করা যে এটা পরিকল্পনার হাতিয়ার ও বিভাজনের নকশার নিয়ম কানুনের মধ্যে পড়ে কিনা। আইনগতভাবে নগর পরিকল্পনাবিদের ক্ষমতা থাকতে পারে প্রস্তাবনাটি নির্ণয় করা; নয়তো পরিকল্পনাবিদ এমন কারো পরামর্শ চাইতে পারেন যারা পরিকল্পনাবিদ নন, যেমন কাউন্সিলের কোন নির্বাচিত ব্যক্তি।
যখন নগর পরিকল্পনাবিদ ভবিষ্যৎ উন্নয়নের ব্যাপারে উদ্বিগ্ন হন তখন উনার দায়িত্ব হবে অনুমতিহীন ভূমি উন্নয়নের প্রকল্পগুলি অনুসন্ধান করা। অনেক ক্ষেত্রে নগর পরিকল্পনাবিদ্গণ প্রয়োজনে আদেশ দিতে পারেন যে অনুমোদনবিহীন প্রকল্প বন্ধ করা হোক এবং প্রকল্পটি উন্নয়নের পূর্বের অবস্থায় রূপান্তর করা হোক; কিংবা বিকল্প উপায়ে ভূতাপেক্ষ অনুমোদনবিহীন উন্নয়ন ও ভূমি ব্যবহারের অনুমতি দিতে পারেন।
কৌশলগত নগর উন্নয়ন
দীর্ঘমেয়াদী উন্নয়ন ও বিকাশের কার্যকর পরিকল্পনার জন্য একজন নগর পরিকল্পনাবিদের দায়িত্ব হবে কৌশলগত পরিকল্পনা (কোন কোন ক্ষেত্রে উন্নয়ন পরিকল্পনা, পরিকল্পনার দক্ষতা, কাঠামোগত পরকিকল্পনা নামে পরিচিত) প্রস্তুত করা। কৌশলগত নগর উন্নয়নের লক্ষ্য খুব উঁচু, যা সেই আইনি এক্তিয়ারে পরিকল্পনার হাতিয়ার প্রস্তুত ও সংশোধনের নির্দেশ দিবে।
আঞ্চলিক পরিকল্পনা
আঞ্চলিক পরিকল্পনার কাজ হচ্ছে একটি ভৌগোলিক এলাকার মধ্যে (যা একটি সম্পূর্ণ শহর বা তার বাইরেও বিস্তৃত হতে পারে) ভূমি ব্যবহারের পরিকল্পনা, পরিকাঠামো এবং উপনিবেশ বিকাশের পরিকল্পনা করা। এই অর্থে, নগর পরিকল্পনাবিদের কাজ হচ্ছে নগর উন্নয়ন একটি দীর্ঘ মাপদন্ডে বিবেচনা করা। আঞ্চলিক পরিকল্পনা স্থানীয় (পাড়া/মহল্লা) পরিকল্পনার আওতায় পড়ে না।
ঐতিহ্য ও সংরক্ষণ
একজন নগর পরিকল্পনাবিদের দায়িত্ব হ’তে পারে সেইসব স্থাপনাগুলি শনাক্ত এবং সংরক্ষণ করা যেগুলো সাংস্কৃতিক ঐতিহ্য বহন করে। এসব দায়িত্বের মধ্যে বর্তাতে পারে একটি ঐতিহ্য নিবন্ধন সঙ্কলন করা, সংরক্ষণ কাজে উৎসাহিত করার জন্য উপস্থিত উদ্দীপকগুলি শনাক্ত করা, এবং লিস্টে অন্তর্ভুক্ত ঐতিহ্যবাহী স্থাপনাগুলির পুনঃসংরক্ষণের প্রস্তাবনা পেশ করা।
নগর পুনরুজ্জীবন
যখন একটি নগরাঞ্চলে ধ্বস নামে তখন একজন নগর পরিকল্পনাবিদের কাজ হবে ঐ অঞ্চলের পতন ঠেকাতে পুনঃসংরক্ষণের পরিকল্পনা প্রস্তুত করা। এই ধরনের পরিকল্পনা শুধু একটি এলাকার জন্য নয়, বরং একটি সম্পূর্ণ অঞ্চল নিয়ে করতে হবে।
নগর পুনরুজ্জীবন কখনো কখনো সরকারি সাহায্যের উপর নির্ভর করে; সরকারি অনুদান বিভিন্ন কাজে ব্যয় হতে পারে যেমন, সড়ক উন্নয়ন, পার্ক উন্নয়ন, পরিকাঠামো উন্নয়ন, এবং ভূমি অধিগ্রহণ। নগর পরিকল্পনাবিদের দায়িত্ব হবে নগর পুনরুজীবনের ব্যয় নির্ণয় করা এবং পুনরুজীবন বাস্তবায়ন করার লক্ষ্যে পরিকাঠামোর ব্যয়ভার বহন করা।
নগর পুনরুজীবনের কাজে নিয়োজিত নগর পরিকল্পনাবিদের কাজ হবে সরকারি সংস্থা, ভূমির মালিক ও সমাজের অন্যন্যদের সাথে এক সঙ্গে কাজ করা।
প্রধান পরিকল্পনা
পূর্বের অসমাপ্ত উন্নয়ন প্রকল্পগুলির জন্য একটি প্রধান পরিকল্পনা প্রস্তুত করা হবে। এই প্রধান পরিকল্পনাটির লক্ষ্য হচ্ছে ভবিষ্যৎ উন্নয়নের স্বার্থে একটি চূড়ান্ত নকশা অনুমোদন করা। এই প্রধান পরিকল্পনাটি করা হবে উন্নয়নের লক্ষ্যে পরিকাঠামো নির্ণয় করা এবং নাগরিক সুযোগ-সুবিধা যেমন, বাণিজ্যিক, স্কুল, পার্ক, গণপরিবহন, প্রধান সড়কের প্রয়োজন ও অবস্থান নির্ণয় করা।
নগর পরিকল্পনাবিদের দায়িত্ব হবে বিভিন্ন পেশাদার উপদেষ্টার কাজ পর্যবেক্ষণ করা এবং পরিকাঠামোর জন্য প্রধান পরিকল্পনা এবং ভূমি ব্যবহারের নকশা  করা। মাঝে মাঝে নগর পরিকল্পনাবিদের উচিত হবে প্রধান পরিকল্পনা দ্বারা প্রভাবিত ভূমি মালিক ও সরকারি সংস্থার সাথে পরামর্শ করা।
পরিবহন ব্যবস্থার পরিকল্পনা
একজন নগর পরিকল্পনাবিদের দায়িত্ব হবে যাতায়াতের সুব্যবস্থা এবং শহর ও বিভিন্ন এলাকার পরিকাঠামোর পরিকল্পনা করা।
পরিবেশ পরিকল্পনা
একজন নগর পরিকল্পনাবিদ ভূমি ব্যবহার, প্রাকৃতিক পরিবেশ যেমন জমি, পানি, ও জীবনোপযোগী পরিবেশের উন্নয়নের কারণে এর প্রভাবের ব্যাপারে উদ্বিগ্ন থাকবেন।
পরিকাঠামো পরিকল্পনা
একজন নগর পরিকল্পানাবিদের প্রয়োজন হতে পারে গণ পরিকাঠামো যেমন পানি সরবরাহ, পয়োঃনিষ্কাশন, তড়িৎ, পরিবহন, টেলিফোন, স্কুল, হসপিটাল এবং পার্কের পরিকল্পনা করা।
শিক্ষা ও প্রশিক্ষণ
পেশা হিসেবে নগর পরিকল্পনা একটি নতুন পেশা। খুব কম সরকারি সংস্থাই এই পেশার জন্য লাইসেন্স প্রদান করে। যার ফলে, অন্যান্য কিছু সংশ্লিষ্ট পেশা নগর পরিকল্পনার প্রশিক্ষণ ও অভিজ্ঞতা আছে ব’লে দাবি করে। যখন আমেরিকান প্ল্যানিং এসোসিয়েশ, কানাডিয়ান ইন্সটিটিউট অফ প্ল্যানার্স এবং রয়াল টাউন প্ল্যানিং ইন্সটিটিউটের মত সংস্থাগুলি পেশাদার পরিকল্পনাবিদদের সত্যায়িত করে, অন্যান্য সংশ্লিষ্ট পেশাজীবি যেমন ভূমি স্থপতিও দাবি করে যে তাদেরও নগর পরিকল্পনার অভিজ্ঞতা আছে। আন্তর্জাতিকভাবে লাইসেন্স প্রদানের মাধ্যমে নগর পরিকল্পনাবিদদের ভূমিকার ব্যাখ্যা করা হয়েছে। যুক্তরাষ্ট্রের নিউ জার্সি স্টেট নগর পরিকল্পনাবিদের লাইসেন্স প্রদান করে থাকে। কানাডার ওন্টারিও ও আলবার্টা রাজ্য শুধুমাত্র সেইসব নগর পরিকল্পনাবিদদের লাইসেন্স দেয়, যাঁদের সি আই পি শিক্ষা ও সমপরিমাণ প্রশিক্ষণ আছে।
কানাডা
সাধারণতঃ কানাডার নগর পরিকল্পনাবিদদের নগর পরিকল্পনার উপর স্নাতক অথবা স্নাতোকত্তর ডেগ্রী থাকা।